กลยุทธ์ใดที่นำมาใช้ในการวางแผนการเงินในครอบครัว
กลยุทธ์ 2 มั่น 1 มั่ง โดยสามารถแบ่งได้ดังนี้

1. มั่นใจ โดยในครอบครัวจะต้องมีเงิน 3 ก้อนหลัก ๆ คือ ค่าใช้จ่าย เงินสำรองฉุกเฉิน และเงินสำหรับผู้มีอุปการะ

2. มั่นคง ต้องวางแผนว่าจะซื้อทรัพย์สินอะไร เช่น บ้าน รถยนต์ และวางแผนการออม การลงทุน

3. มั่งคั่ง เป็นเรื่องระยะยาว คือ เก็บออมสำหรับการเกษียณ

เป้าหมายการวางแผนการเงิน : 
1.  ต้องขึ้นอยู่กับระดับเป้าหมายของแต่ละครอบครัว และความเสี่ยงที่ยอมรับได้ อีกทั้ง
2.  การแบ่งเงินในการวางแผนการเงินก็ต้องให้สอดคล้องกับค่าใช้จ่าย 
3.  การวางแผนการเงินของครอบครัวจะต้องมีเป้าหมายร่วมกัน และอาจมีเป้าหมายหลายระดับ เช่น 
-  เป้าหมายระยะสั้น (เพื่อเก็บเงินไว้ใช้จ่ายในชีวิตประจำวัน เพื่อดาวน์รถมอเตอร์ไซค์) 
-  เป้าหมายระยะกลาง (เพื่อดาวน์บ้าน เพื่อการศึกษาของบุตร) และ
-  เป้าหมายระยะยาว (เพื่อการเกษียณ)
ดังนั้น ก่อนวางแผนการเงิน คนในครอบครัว (สามี ภรรยา) ต้องนั่งคุยกัน กำหนดเป้าหมายร่วมกัน กำหนดงบประมาณร่วมกัน รวมทั้งปรึกษากันว่าจะต้องแบ่งเงินในสัดส่วนเท่าไรใน 3 ข้อข้างต้น

สำหรับการออมเงินในแต่ละเดือน: ุโดยหลักการออมทั่วไปจะแนะนำว่า
-  ให้ออมเงินทก ๆ เดือน ในสัดส่วน 10 - 15% ของรายได้ แต่ในความเป็นจริงแล้ว
-  ก ารออมเงินระดับนี้อาจ “ไม่เพียงพอ” เพราะสูตรสำเร็จไม่ได้ขึ้นอยู่กับ “เงินออม” แต่ขึ้นอยู่กับ “การใช้จ่าย” และเมื่อรู้การใช้จ่ายของครอบครัวแล้ว ก็ต้องมา
-  วางแผนการออมให้สอดคล้องกับการใช้เงิน ซึ่งจะไปเชื่อมโยงกับผลตอบแทนและระยะเวลาในการลงทุน โดยหากครอบครัวไหนมองที่ฝั่งรายได้ก่อน จะทำให้การวางแผนการเงินเกิดความผิดพลาดได้สูง ดังนั้น ต้องมองฝั่งรายจ่ายก่อน และที่สำคัญ
-  การวางแผนการเงินเมื่อมีแผนแล้ว ต้องทำตามแผนและทำอย่างมีวินัย ทำให้ได้ตามแผนนั้น
ความรู้ทางการเงิน